CELEX: 32005D0375
Language: fi
Date: 2005-05-11 00:00:00
Title: 2005/375/EY: Komission päätös, tehty 11 päivänä toukokuuta 2005, päätöksen 90/255/ETY muuttamisesta kantakirjan liitteeseen tehtävän urospuolisten lampaiden ja vuohien merkitsemisen osalta (tiedoksiannettu numerolla K(2005) 1409)  (ETA:n kannalta merkityksellinen teksti)

13.5.2005   
            
            
               FI
            
            
               Euroopan unionin virallinen lehti
            
            
               L 121/87
            
         KOMISSION PÄÄTÖS,
   tehty 11 päivänä toukokuuta 2005,
   päätöksen 90/255/ETY muuttamisesta kantakirjan liitteeseen tehtävän urospuolisten lampaiden ja vuohien merkitsemisen osalta
   (tiedoksiannettu numerolla K(2005) 1409)
   (ETA:n kannalta merkityksellinen teksti)
   (2005/375/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon puhdasrotuisista jalostuslampaista ja -vuohista 30 päivänä toukokuuta 1989 annetun neuvoston direktiivin 89/361/ETY (1) ja erityisesti sen 4 artiklan toisen luetelmakohdan,
   sekä katsoo seuraavaa:
   
               (1)
            
            
               Puhdasrotuisten jalostuslampaiden ja -vuohien kantakirjaan merkitsemisen perusteista 10 päivänä toukokuuta 1990 tehdyssä komission päätöksessä 90/255/ETY (2) säädetään, että jalostajien järjestö tai yhdistys voi päättää merkitä kantakirjan liitteeseen sellaiseen tiettyyn rotuun kuuluvat urokset, joka on mainittu tyhjentävässä luettelossa.
            
         
               (2)
            
            
               Kyseinen luettelo on osoittautunut epäkäytännölliseksi ja joustamattomaksi, joten se olisi korvattava joustavalla menettelyllä, jolloin jalostajien organisaatiot voisivat halutessaan käyttää tarvittavaa perintöainesta selkeästi määritellyn ja valvotun jalostusohjelman puitteissa.
            
         
               (3)
            
            
               Jotta eläinten perintöainesta voitaisiin suojella, hyväksyttyjen jalostajien järjestöillä tai yhdistyksillä olisi oltava mahdollisuus sisällyttää tarvittaessa kantakirjoihinsa liitteitä rodun säilymisen kannalta arvokkaista uroksista, jotka eivät täytä pääjaksoon merkitsemiselle asetettuja perusteita.
            
         
               (4)
            
            
               Sääntöjen, jotka koskevat tiettyjen urosten merkitsemistä kantakirjan liitteeseen ja niiden jälkeläisten merkitsemistä kantakirjan pääjaksoon, olisi oltava riittävän tiukat ja syrjimättömät; siksi ne olisi toimitettava ennakkohyväksyntää varten toimivaltaiselle viranomaiselle puhdasrotuisten jalostuslampaiden ja -vuohien kantakirjoja perustavien ja ylläpitävien jalostajien järjestöjen ja yhdistysten hyväksymisen perusteista 10 päivänä toukokuuta 1990 tehdyn komission päätöksen 90/254/ETY (3) mukaisesti.
            
         
               (5)
            
            
               Tässä päätöksessä säädetyt toimenpiteet ovat pysyvän kotieläinjalostusta käsittelevän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Korvataan päätöksen 90/255/ETY liite tämän päätöksen liitteellä.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 11 päivänä toukokuuta 2005.
      
         
            Komission puolesta
         
         Markos KYPRIANOU
         
            Komission jäsen
         
      
   
   
      (1)  EYVL L 153, 6.6.1989, s. 30.
   
      (2)  EYVL L 145, 8.6.1990, s. 32.
   
      (3)  EYVL L 145, 8.6.1990, s. 30.
   
      LIITE
      
         
            ”LIITE
            Edellä 4 artiklan neljännessä luetelmakohdassa edellytetyt ehdot
            
                     
                        1.
                     
                     
                        Kantakirjassa on viitattava ’kestävään’ rotuun, jota ei yleensä käytetä voimaperäisessä tuotannossa. Jalostajien järjestön tai yhdistyksen on täytynyt osoittaa, että kantakirjan pääjaksoon ei ole merkitty tarpeeksi uroksia, mistä syystä niitä ei ole saatavilla jalostettaviksi jalostusohjelman mukaisesti.
                     
                  
                     
                        2.
                     
                     
                        Jalostajien järjestön tai yhdistyksen on täytynyt esittää perusteet sille, että kantakirjaan on tarpeen sisällyttää uroksia koskeva liite jalostusohjelma huomioon ottaen.
                     
                  
                     
                        3.
                     
                     
                        On säädettävä ehdoista, joiden perusteella kantakirjan liitteeseen merkittyjen urosten jälkeläiset voidaan merkitä kantakirjan pääjaksoon, ja näiden ehtojen on oltava vähintään yhtä tiukat kuin vastaaviin naaraisiin sovellettavat ehdot. Tätä varten jalostajien järjestön tai yhdistyksen on saatava ennakkohyväksyntä toimivaltaiselta viranomaiselta, joka hyväksyy kyseisen organisaation komission päätöksen 90/254/ETY mukaisesti.”